ນາຍົກລັດຖະມົນຕີ ຫງວຽນຊວນຟຸກ ພົບປະກັບປະຊາຄົມຊາວຫວຽດນາມປະຈຳສະຫະພັນລັດເຊຍ
ທ່ານນາຍົກລັດຖະມົນຕີ ຫງວຽນຊວນຟຸກ ມີການພົບປະກັບ
ຜູ້ຕາງໜ້າປະຊາຄົມຊາວ ຫວຽດນາມ ແລະ ນັກສຶກສາ ຫວຽດນາມ ຢູ່ ລັດເຊຍ
ໃນຂອບເຂດການຢ້ຽມຢາມສະຫະພັນ ລັດເຊຍ ຢ່າງເປັນທາງການ, ວັນທີ 18/5, ຢູ່ສູນວັດທະນະທຳ, ການຄ້າ ຮ່າໂນ້ຍ - ມົດສະກູ, ທ່ານນາຍົກລັດຖະມົນຕີ ຫງວຽນຊວນຟຸກ ມີການພົບປະກັບຜູ້ຕາງໜ້າປະຊາຄົມຊາວ ຫວຽດນາມ ແລະ ນັກສຶກສາ ຫວຽດນາມ ຢູ່ ລັດເຊຍ. ນະທີ່ນີ້, ທ່ານ ຫງວຽນຊວນຟຸກ ໄດ້ແຈ້ງໃຫ້ພໍ່ແມ່ປະຊາຊົນໄດ້ຮັບຊາບກ່ຽວກັບໝາກຜົນການເຈລະຈາ, ການພົບປະກັບບັນດາການນຳ ລັດເຊຍ, ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ: ຜ່ານການພົບປະ, ການນຳ 2 ປະເທດຕີລາຄາສູງການພົວພັນຮ່ວມມື ຫວຽດນາມ - ສະຫະພັນ ລັດເຊຍ ໃນໄລຍະຜ່ານມາມີການຫັນປ່ຽນຢ່າງແຮງ, ນັບມື້ນັບຂະຫຍັນຂັນເຄື່ອນ ແລະ ມີປະສິດທິຜົນໃນຫຼາຍຂົງເຂດ. 2 ຝ່າຍເຫັນດີເປັນເອກະສັນນຳກັນຜັນຂະຫຍາຍບັນດາມາດຕະການຢ່າງຄົບຊຸດຄື: ສ້າງເງື່ອນໄຂສະດວກໃຫ້ບັນດາວິສາຫະກິດ 2 ປະເທດໃນການເຄື່ອນໄຫວສົ່ງອອກ - ນຳເຂົ້າ, ເພີ່ມທະວີການເຄື່ອນໄຫວສົ່ງເສີມການຄ້າ ແລະ ພິເສດແມ່ນຍາດແຍ່ງບັນດາທ່າແຮງຂອງສັນຍາການຄ້າເສລີ ຫວຽດນາມ - ພັນທະມິດເສດຖະກິດ ອາຊີ - ເອີລົບ ກໍ່ຄືບັນດາສັນຍາການຄ້າເສລີທີ່ ຫວຽດນາມ ເຂົ້າຮ່ວມຢ່າງສູງສຸດ. ທ່ານ ຫງວຽນຊວນຟຸກ ຍ້ອງຍໍຊົມເຊີຍປະຊາຄົມຊາວ ຫວຽດນາມ ປະຈຳ ລັດເຊຍ ໄດ້ປະກອບສ່ວນດ້ານວັດຖຸ ແລະ ຈິດໃຈໃຫ້ແກ່ບັນດາການເຄື່ອນໄຫວມະນຸດສະທຳຢູ່ບ້ານເກີດເມືອງນອນ, ຫວັງວ່າພໍ່ແມ່ປະຊາຊົນສືບຕໍ່ສາມັກຄີກັນ, ຊ່ວຍເຫຼືອກັນຜ່ານຜ່າຄວາມຫຍຸ້ງຍາກເພື່ອໃຫ້ຊີວິດການເປັນຢູ່ເປັນປົກກະຕິ, ເຊື່ອມຕົວເຂົ້າກັບສັງຄົມປະເທດປະຈຳຖິ່ນ ແລະ ສືບຕໍ່ປະກອບສ່ວນດ້ານຈິດໃຈ, ພູມປັນຍາໃຫ້ແກ່ພາລະກິດສ້າງສາ, ພັດທະນາບ້ານເກີດເມືອງນອນ, ພ້ອມທັງປະຕິບັດບົດບາດເປັນຂົວຕໍ່ໃຫ້ແກ່ການພົວພັນມິດຕະພາບທີ່ເປັນມູນເຊື້ອລະຫວ່າງ ຫວຽດນາມ - ສະຫະພັນ ລັດເຊຍເປັນຢ່າງດີ.
(ແຫຼ່ງຄັດຈາກ VOV)